b'\n_START_ARTICLE_\nAres\n_START_SECTION_\nPaglalarawan\n_START_PARAGRAPH_\nBilang diyos ng digmaan, agad-agad siyang napupukaw papunta sa pook ng nagaganap na mga pagkikipagdigma. Kabilang sa katangian niya ang pagiging kaaya-aya at malakas na lalaki, subalit lagi siyang handang pumaslang. Kinatatakutan ng lahat ng mga Griyego ang galit ni Ares._NEWLINE_Kabilang sa kanyang kasuotan ang makintab na kalubkob o helmet na may mga nakapatong na pluma o balahibo ng mga ibon. Mayroon din siyang isang katad na baluti sa nasa kanyang bisig o baraso. Hawak niya ang isang sibat na yari sa pulang tanso.'